Diari Oficial de la Generalitat Valenciana


Sumari del DOGV 3529, del 01-07-1999 (1999/6078)

Concurs número 1999/CONT04/20. Contractació d'una assistència tècnica per a la inserció professional d'alumnes de formació professional ocupacional de la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3529

Data del DOGV
:   01-07-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/6078


Data del document
:   22-06-1999

Organisme emissor
:   Conselleria d'Ocupació, Indústria i Comerç

Tipus de document
:   Concurs

Descriptors 

:   * formació professional
    * licitació

Concurs número 1999/CONT04/20. Contractació d'una assistència tècnica per a la inserció professional d'alumnes de formació professional ocupacional de la Comunitat Valenciana. [1999/M6078]
  
1. Entitat adjudicadora
  
a) Organisme: Conselleria d'Ocupació, Indústria i Comerç.
  
b) Dependència que tramita l'expedient: Servei de Programació i Gestió Econòmica.
  
c) Número d'expedient: 1999/CONT04/20.
  
2. Objecte del contracte
  
a) Descripció de l'objecte: contractació d'una assistència tècnica per a la inserció professional d'alumnes de formació professional ocupacional de la Comunitat Valenciana.
  
b) Lloc d'execució: serà la mateixa seu de la Direcció General de Formació i Inserció Professional, ubicada actualment al carrer de Colom, número 66 de la ciutat de València, els seus serveis territorials a Alacant, Castelló de la Plana i València, i els centres de formació i inserció professional de la Comunitat Valenciana.
  
c) Termini d'execució: un any, comptat des de l'endemà de l'acreditació de la constitució de la garantia definitiva; està prevista com a data d'inici de l'execució l'1 d'agost de 1999. Hi haurà la possibilitat de prorrogar el contracte fins al màxim legal de quatre anys, inclòs el període d'execució inicial.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
Import total: trenta-un milions dues-centes seixanta mil pessetes, IVA inclòs (38.368.903 PTA, 187.876,38 euros).
  
5. Garanties
  
Provisional: 625.200 pessetes.
  
6. Obtenció de documentació i informació
  
a) Entitat: Conselleria d'Ocupació, Indústria i Comerç.
  
b) Domicili: carrer de Colom, número 32.
  
c) Codi postal i localitat: 46898 València.
  
d) Telèfon: 07 214 58 56.
  
e) Telefax: 96 386 53 14.
  
f) Data límit d'obtenció de documents i informació: fins l'últim dia de presentació d'ofertes.
  
7. Requisits específics del contractista
  
Tots els licitadors hauran d'acreditar la solvència econòmica, financera i tècnica, de conformitat amb el que s'ha disposat en els articles 16 i 19 de la Llei 13/1995, de 18 de maig, de Contractes de les Administracions Públiques, mitjançant la següent documentació:
  
- Solvència econòmica i financera: s'haurà de justificar mitjançant la presentació d'informe d'institucions financeres.
  
- Solvència tècnica o professional: haurà d'acreditar-se mitjançant una relació dels principals servicis o treballs realitzats en els últims tres anys que n'incloga l'import, les dates i els beneficiaris públics o privats.
  
8. Presentació d'ofertes o de sol·licituds de participació
  
a) Data límit de presentació: el termini per a la presentació de proposicions serà de 13 dies naturals comptats des de l'endemà de la publicació en el Diari Oficial de la Generalitat Valenciana del present concurs.
  
b) Documentació que cal presentar: la documentació es presentarà en dos sobres, de conformitat amb el que s'ha establit en la clàusula XI del plec de clàusules administratives particulars.
  
c) Lloc de presentació:
  
- Entitats: en el Registre General de la Conselleria d'Ocupació, Indústria i Comerç, al carrer de Colom, número 32 baix, de València; en el Registre de les delegacions territorials de la Conselleria de Presidència a Alacant (c/ Dr. Gadea, 10) i a Castelló de la Plana (c/ Major, 78); i a València en el Registre General de la Conselleria de Presidència (c/ Historiador Chabas, 2). L'horari d'atenció al públic d'estos centres és de dilluns a divendres, de 09.00 a 14.00 hores.
  
- O en qualsevol altre lloc de presentació previst en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
d) Termini durant el qual el licitador estarà obligat a mantenir la seua oferta: 45 dies des de l'obertura de les proposicions.
  
e) Admissió de variants o alternatives: no.
  
9. Obertura d'ofertes
  
a) Entitat: Conselleria d'Ocupació, Indústria i Comerç.
  
b) Domicili: carrer de Colom, número 32.
  
c) Localitat: València.
  
d) Data: l'acte públic s'efectuarà el quinzé dia natural següent al dia que finalitze el termini límit de presentació d'ofertes. Si és dissabte, diumenge o festiu, s'efectuarà el següent dia hàbil al lloc i l'hora indicats.
  
e) Hora: 12.00.
  
10. Altres informacions
  
a) Per a qualsevol informació sobre les prescripcions tècniques de la contractació, podeu consultar la Direcció General de Formació i Inserció Professional al carrer de Colom, número 66 de València (telèfon 70 412 36 71).
  
11. Despeses d'anuncis
  
Les despeses ocasionades per la inserció dels anuncis de licitació en el Diari Oficial de la Generalitat Valenciana aniran a càrrec del licitador que resulte adjudicatari.